शिमला — हिमाचल प्रदेश राज्य विद्युत बोर्ड लिमिटेड के उपनिदेशक पीआर अनुराग पराशर ने बताया कि बोर्ड ने अपने कर्मचारियों के भविष्य निधि खाते में जमा राशि पर 8.5 प्रतिशत के स्थान पर आठ प्रतिशत ब्याज देने बारे स्पष्ट किया है कि  सरकार के प्रतिरूप के अनुसार बोर्ड लिमिटेड द्वारा अपने कर्मचारियों को आठ  प्रतिशत ब्याज अदा किया जा रहा है और जैसे ही हिमाचल प्रदेश सरकार द्वारा संशोधित दरों की अधिसूचना जारी की जाती है वैसे ही ब्याज भी बढ़ी हुई दरों पर अदा किया जाएगा।